b'\n_START_ARTICLE_\nStankovi\xc4\x87ev pokal\n_START_PARAGRAPH_\nStankovi\xc4\x87ev pokal ali tudi kontinentalni turnir za Stankovi\xc4\x87ev pokal je mednarodni ko\xc5\xa1arkarski turnir za nacionalne mo\xc5\xa1ke reprezentance, ki ga vsako leto organizira Mednarodna ko\xc5\xa1arkarska zveza (FIBA). Tekmovanje je poimenovano po njenem dolgoletnem generalnem sekretarju Borislavu Stankovi\xc4\x87u, gostitelj prireditve pa je Ljudska republika Kitajska.\n_START_SECTION_\nTekmovanje\n_START_PARAGRAPH_\nVsaka celina ima vsaj enega povabljenega predstavnika na turnirju. Prvo tekmovanje je bilo organizirano leta 2005 v Pekingu, osvojila pa ga je reprezentanca Litve. Drugi turnir je bil organiziran leta 2006 v mestih Nanjing in Kunshan, kjer je zmagala Gr\xc4\x8dija. Tretja ponovitev je bila v letu 2007 v mestu Guangzhou in Macao, zmagala je ekipa Slovenije. \xc4\x8cetrti turnir je bil organiziran leta 2008 v Hangzhou, osvojila ga je Angola. Leta 2009 je v Kunshanu peti zmagovalec turnirja postala ekipa Avstralije.'